Diari Oficial de la Generalitat Valenciana


Sumari del DOGV 9821, del 04-04-2024 (2024/2435)

Anunci de l'aprovació de l'informe ambiental i territorial estratègic de la modificació puntual núm. 18 del Pla general per al canvi d'ús dotacional de parcel·la situada al carrer Reyes Católicos, núm. 49.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9821

Data del DOGV
:   04-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2435


Data del document
:   18-03-2024

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació de l'informe ambiental i territorial estratègic de la modificació puntual núm. 18 del Pla general per al canvi d'ús dotacional de parcel·la situada al carrer Reyes Católicos, núm. 49. [2024/2435]  
De conformitat amb l'article 53.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (TRLOTUP), es publica l'informe ambiental i territorial estratègic de la modificació puntual núm. 18 del PG de Monforte del Cid, aprovat pel Decret d'Alcaldia 370, el contingut de la qual s'assenyala a continuació:  
  
Assumpte: Avaluació ambiental i territorial estratègica de l'MP núm. 18 del Pla general, per al canvi d'ús dotacional de parcel·la situada al carrer Reyes Católicos, núm. 49.  
Expedient: 2721/2023.  
  
  
Vistos els informes emesos i els acords de la Comissió d'Avaluació Ambiental i Territorial Estratègica en la sessió celebrada en data 18 de març de 2024 sobre l'assumpte de referència, del tenor literal següent:  
  
  
«Es dona compte de l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 18 del Pla General, per a canvi d'ús dotacional de parcel·la situada al carrer Reyes Católicos núm. 49.  
  
«Informe ambiental i territorial estratègic»  
Títol: Modificació puntual núm. 18 del Pla general de Monforte del Cid  
Promotor: Ajuntament de Monforte del Cid  
Equip redactor: Rocío Abellán Galiana  
Autoritat substantiva: Ajuntament de Monforte del Cid.  
Òrgan ambiental: Ajuntament de Monforte del Cid.  
Interessat: Ajuntament de Monforte del Cid  
Localització: carrer Reyes Católicos, Cervantes, Agost i Obispo Gómez de Terán.  
  
1. Antecedents, objecte i justificació:  
Per iniciativa de l'Ajuntament de Monforte del Cid, s'ha redactat en data 12 de gener de 2024 l'esborrany del pla de la modificació puntual núm. 18 del Pla general de Monforte del Cid, juntament amb el document inicial estratègic per a l'inici de l'avaluació ambiental i territorial estratègica pel procediment simplificat del canvi de qualificació urbanística d'una parcel·la de sòl dotacional situada al carrer Reyes Católicos, núm. 49.  
L'objectiu és canviar la qualificació d'una parcel·la destinada a equipament de la xarxa primària d'ED: equipament educatiu cultural (QE, en simbologia del TRLOTUP, annex IV) a AD: equipament administratiu institucional (QA, en simbologia del TRLOTUP, annex IV), amb manteniment de les determinacions del pla general vigent.  
Ens trobem amb un instrument de planejament que ha de ser objecte d'avaluació ambiental i territorial estratègica, i que segons l'article 49 del TRLOTUP, «l'òrgan ambiental serà l'ajuntament del terme municipal de l'àmbit del planejament objecte de l'avaluació ambiental, sense perjuí de l'assistència i la cooperació de les diputacions provincials d'acord amb la legislació de règim local, en els casos següents:» El cas que ens ocupa és el que es descriu en l'article 2.a, «en els instruments de planejament urbanístic que afecten exclusivament l'ordenació detallada del sòl urbà definida en el present text refós»  
  
2. Planejament vigent:  
El planejament vigent és el Pla general d'ordenació urbana de Monforte del Cid (PGOU), que va ser aprovat definitivament per la comissió territorial d'urbanisme (CTU) en sessions celebrades els dies 27 de març de 2008 i 23 de febrer de 2009, i publicat els BOP d'Alacant en data 12 de novembre de 2008, 12 de maig de 2009 i 9 de juny de 2009. Este pla va patir diverses modificacions puntuals, que es van anar aprovant successivament i que es troben previstes en el text refós del PGOU fins a l'any 2013; queda pendent l'elaboració d'un nou text refós que incloga les modificacions puntuals aprovades núm. 16 i 17.  
  
L'illa objecte de la modificació ve classificada segons el PGOU com a sòl urbà, i es tracta d'un equipament de la xarxa detallada com a xarxa primària.  
La modificació proposada respecta les directrius de l'estratègia i de l'evolució urbana i ocupació del territori definides en les normes urbanístiques del PGOU i no afecta l'ordenació estructural del Pla general.  
  
3. Normativa aplicable:  
L'avaluació ambiental i territorial estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, relativa a l'avaluació dels efectes de determinats plans i programes en el medi ambient.  
Esta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
4. Anàlisi ambiental:  
Segons l'informe estratègic inicial presentat pel promotor, l'objectiu és canviar la qualificació d'una parcel·la destinada a equipament de la xarxa primària d'ED: equipament educatiu cultural (QE, en simbologia del TRLOTUP, annex IV) a AD: equipament administratiu institucional (QA, en simbologia del TRLOTUP, annex IV), amb manteniment de les determinacions del pla general vigent, situada al carrer Reyes Católicos, núm. 49.  
En esta parcel·la es pretén la construcció del mercat municipal d'avituallament inclòs en el Pla provincial de cooperació a obres i servicis municipals 2020-2023 (PLANIFICA) de la Diputació d'Alacant (BOP núm. 245, de 24 de desembre de 2020, i núm. 243 de 23.12.2021), per la qual cosa es necessita un canvi de qualificació.  
En l'actualitat, la parcel·la objecte de l'estudi es troba edificada amb l'actual mercat municipal, que es troba en un estat bastant deteriorat. L'alternativa proposada pel promotor és la modificació de l'illa on se situa l'actual mercat; d'esta manera tota l'illa quedaria amb ús dotacional d'equipament administratiu institucional (AD, QA, en termes del TRLOTUP).  
La zona en la qual se situa l'illa és sòl urbà, i per tant, es troba en un grau alt de consolidació per l'edificació i la urbanització. El terreny en el qual se situa el mercat és de morfologia plana i actualment està construïda; per tractar-se d'un immoble situat en una illa ubicada en sòl urbà, no hi ha fauna o flora en la zona que siga objecte d'especial protecció.  
  
Des del punt de vista de la integració paisatgística, la zona en la qual es pretén implantar admet esta mena de modificació, sense perjuí del compliment de les normes urbanístiques respecte a les característiques de l'edificació que es pretén construir, ja que en estar en sòl urbà, la zona està totalment edificada.  
No obstant això, es realitza una comprovació de les afeccions en l'àmbit i l'entorn segons la Guia-T del Pla Agilitza, i es troba l'afecció següent en relació amb la Conselleria d'Agricultura, Ramaderia i Pesca:  
  
Vies pecuàries: es detecta la via pecuària: «assagador de Castilla» que el PG identifica en ubicació diferent:  
  
  
  
  
Donat l'objecte de la modificació, no es preveu l'adopció de mesures de seguiment ambiental del pla.  
5. Consultes:  
Efectuades les consultes al Servici Territorial d'Urbanisme d'Alacant, a la Direcció Territorial de la Conselleria d'Educació, Universitats i Ocupació i a la Direcció Territorial de la Conselleria d'Agricultura, Ramaderia i Pesca sobre el canvi plantejat en la modificació puntual núm. 18 del Pla general de Monforte del Cid en data d'este informe, seguixen en fase de consulta i no s'ha obtingut resposta per part de cap d'estes administracions.  
6. Conclusions:  
1. Es tracta d'una modificació de l'ús de la xarxa primària d'equipaments, per la qual cosa estem davant d'una modificació menor de la qualificació del PGOU i la seua aplicació s'estima que no tindrà repercussió sobre aspectes mediambientals.  
2. Les característiques mediambientals de la zona d'ordenació no es veuran alterades i serà irrellevant el seu impacte en el canvi climàtic. Així mateix, no tindrà cap implicació sobre espais naturals o espècies protegides.  
3. S'estima que els efectes seran irrellevants sobre el medi ambient, el model territorial, incloent-hi aspectes com la biodiversitat, la població, la salut humana, la fauna, la flora, la terra, l'aigua, l'aire, els factors climàtics, la seua incidència en el canvi climàtic, en particular la petjada de carboni associada al pla, els béns materials, el patrimoni cultural, el paisatge i la interrelació entre eixos factors.  
4. Segons establix l'article 53 del TRLOTUP, d'acord amb els criteris de l'annex VIII d'esta llei, la modificació puntual avaluada no influïx en altres plans o programes; no té incidència en el model territorial vigent en el municipi, ni produïx cap increment en el consum de recursos; no suposa cap afecció sobre elements del patrimoni natural i cultural i, tenint en compte el que s'ha exposat anteriorment, es pot concloure que el procediment d'avaluació ambiental simplificada és suficient per a determinar que la proposta de modificació del planejament no presenta efectes significatius sobre el medi ambient.  
7. Proposta d'acord:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 18 del Pla general de Monforte del Cid, per a canvi d'ús d'una parcel·la actualment destinada a equipament d'ED: equipament educatiu cultural (QE en simbologia del TRLOTUP) a AD: equipament administratiu institucional (QA en simbologia del TRLOTUP), promogut per l'Ajuntament de Monforte del Cid i redactat per la seua arquitecta municipal, Rocío Abellán Galiana, per no tindre efectes significatius en el medi ambient, segons els criteris establits en l'annex VIII del TRLOTUP.  
Segon. De conformitat amb el que es preveu en l'article 53.7 in fine del TRLOTUP, publicar la resolució en el Diari Oficial de la Generalitat Valenciana.  
S'acorda per la unanimitat dels membres de la comissió aprovar la proposta en tots els seus termes, de conformitat amb l'informe arreplegat en la part expositiva anterior.  
Correspon la competència en matèria d'avaluació ambiental i territorial estratègica a l'Alcaldia, de conformitat amb el que es disposa en l'article 21.1.s de la Llei 7/1985, de 2 d'abril, reguladora de les bases del règim local.  
  
En virtut d'això, esta alcaldia resol:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 18 del Pla general de Monforte del Cid, per a canviar la qualificació d'una parcel·la destinada a equipament educatiu cultural (ED, QE, en simbologia del TRLOTUP) a equipament administratiu institucional (AD, QA, en termes del TRLOTUP), per no tindre efectes significatius en el medi ambient, segons els criteris establits en l'annex VIII del TRLOTUP, i correspon continuar la tramitació de conformitat amb el capítol III, del títol III del llibre I del text legal esmentat.  
  
  
Segon  
De conformitat amb el que es preveu en l'article 53.7 in fine del TRLOTUP, l'informe ambiental i territorial estratègic perdrà vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la publicació.  
  
Tercer  
Procedir a la publicació en el Diari Oficial de la Generalitat Valenciana i posar-la a la disposició del públic en la pàgina web municipal.  
  
  
Quart  
Contra la present resolució, per no ser un acte definitiu en via administrativa, no cap cap recurs, sense perjuí dels que, si és el cas, siguen procedents en la via contenciosa administrativa davant de la disposició de caràcter general que haja aprovat el pla, o bé, sense perjuí dels que siguen procedents en via administrativa davant de l'acte, si és el cas, d'aprovació del pla.»  
  
Monforte del Cid, 18 de març de 2024.- L'alcalde: Juan José Hernández Rico.